Girl (The Beatles’ sang)

«Girl» er en britisk sang med melodi og tekst av John Lennon og Paul McCartney, basert på en original idé av Lennon. Den ble offisielt kreditert Lennon/McCartney. Sangen ble først utgitt 3. desember 1965 på albumet Rubber Soul.

«Girl» var den siste fullstendige sangen som ble spilt inn til det albumet i Abbey Road Studios, 11. november 1965. Produsent var George Martin.

Historie 
Sangteksten beskriver ei jente som sangeren elsker, men med forutanelser: «She's the kind of girl who puts you down/When friends are there, you feel a fool».

Et refreng, som blir sunget av Lennon, backer broene, mens McCartney og George Harrison gjentatte ganger synger «tit-tit-tit-tit-tit» (pupp-pupp-pupp-pup-pupp). De skulle egentlig ha sunget «dit-dit-dit-dit-dit», men bestemte seg for å synge det andre i stedet som en vits.

Det gikk rykter om at den dype pusten i refrenget symboliserte det å ta en lang inhalering av en marijuana-joint.

Ifølge McCartney skrev han linjene: «Was she told when she was young that pain would lead to pleasure» og «That a man must break his back to earn his day of leisure»., men i et intervju med magasinet Rolling Stone i 1970 hevdet John Lennon at denne tekstlinjen var et spark til den romersk-katolske kirke.

I et intervju med magasinet Rolling Stone 5. desember 1980 sa Lennon at hans sang fra 1980: «[«Woman»] minnet meg om et Beatles-spor, men jeg forsøkte ikke å gjøre så den hørtes ut som det. Jeg gjorde den slik jeg gjorde «Girl» for mange år siden. Så dette er en voksen versjon av «Girl»». («Woman» var den andre singlen som ble utgitt fra albumet Double Fantasy og den første singlen med John Lennon som ble utgitt etter hans død 8. desember 1980).

I november 1977 planla Capitol Records en amerikansk utgivelse av Girl med You're Going to Lose That Girl på B-siden på single (Capitol 4506). Den skulle ledsage utgivelsen av Love Songs, en samleplate som inneholdt begge disse sangene. Singleutgivelsen ble imidlertid kansellert. The Beatles fremførte aldri «Girl» offentlig i konsert sammenheng.

Besetning 
 John Lennon – vokalist, akustisk gitar
 Paul McCartney – backing vokalist, bassgitar
 George Harrison – backing vokalist, akustisk sologitar
 Ringo Starr – trommer

Andre versjoner (utvalg) 
 Rhett Miller spilte inn en versjon som finnes på albumet This Bird Has Flown – A 40th Anniversary Tribute to The Beatles' Rubber Soul.
 St. Louis Union spilte inn en utgave på plate i 1965 som ble utgitt for Decca Records i januar 1966.
 Jim Sturgess framførte «Girl» i filmmusikalen Across the Universe 
 Tiny Tim spilte inn en dramatisk nytolkning med bandet Brave Combo i 1996.
 Chris de Burgh lagde en innspilling av sangen for sitt album Beautiful Dreams (1995)

Norsk versjon 
Jan Ø. Nielsen har skrevet en norsk tekst. På norsk bærer den tittelen «Gutter».

Innspilling 
Småfolk. Utgitt på LP-platen Småfolk (Talent TLS 2042) i 1981.

Listeplassering 
Versjonen med St. Louis Union havnet på den britiske singlelisten 15. januar 1966 og lå der i ti uker med nummer elleve som høyeste plassering.

Referanser

Eksterne lenker 
 Notes on Girl
 The Beatles Bible: Girl

Britiske sanger
The Beatles-sanger
Sanger skrevet av Lennon/McCartney
Sanger fra 1965